[{"text_idx": "#000004", "text": "Calgary'88 ja\u0308rel on kahevo\u0303istlus eestlaste jaoks eriline ala. Selle, aga ka u\u0308ldisemalt talispordi silmapaistvamaid tegijaid on Kristjan Ilves, kes ra\u0308a\u0308gib oma loo sel pu\u0308hapa\u0308eval saates \"Ka\u0308bi ei kuku...\"."}, {"text_idx": "#000005", "text": "Kuigi eesliinil on Kristjani hooandja olnud treenerist isa Andrus, aitab saates lapsepo\u0303lvelugusid meenutada hoopis ema Aili Ilves, kes on kindlustanud spordiperekonna \"tagalat\"."}, {"text_idx": "#000006", "text": "\"Kuna Kristjan on nii tubli olnud ja ta armastab seda nii va\u0308ga, mida teeb - selle nimel ma olen no\u0303us loobuma paljudest asjadest,\" ra\u0308a\u0308gib Aili, kelle poeg ja abikaasa on spordi to\u0303ttu palju kodust a\u0308ra olnud. Muidugi elab ta pojale kaasa, aga teeb seda omal moel, et sa\u0308a\u0308sta na\u0308rve. \"Kui Kristjanil on vo\u0303istlused, on mul juba hommikul su\u0308da paha. Kui Kristjan la\u0308heb torni, siis mina la\u0308hen ruttu keldrisse katelt ku\u0308tma.\""}, {"text_idx": "#000007", "text": "Ema u\u0308tleb, et Kristjan teadis juba va\u0308ga vara, kelleks ta tahab saada. Perekond pole temast tippsportlast kujundanud, seda tegi poiss ise."}, {"text_idx": "#000019", "text": "Vestlussaates \"Ka\u0308bi ei kuku...\" vaatavad u\u0308ksteisele su\u0308gavalt silma laps ja lapsevanem. U\u0308he perekonna kaks po\u0303lvkonda. Saatejuht Sten Teppan. Saade on Vikerraadio eetris pu\u0308hapa\u0308eviti kell 10.10."}]